
Comisia pentru Buget,

Finanţe şi Bănci
Bucureşti, 20.11.2018 
Nr. 4c-2/ 774
PLx. 585/2018
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei Guvernului nr.11/2018 privind gestionarea fondurilor externe nerambursabile acordate României prin Cadrul financiar multianual 2014-2020, domeniul Afaceri interne, trimis spre dezbatere pe fond, cu adresa nr.PLx.585/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Marius-Constantin BUDĂI

Bucureşti,  20.11.2018    
Nr. 4c-2/ 774
PLx. 585/2018
Comisia pentru Buget,

Finanţe şi Bănci
RAPORT
asupra proiectului de Lege pentru aprobarea Ordonanţei Guvernului nr.11/2018 privind gestionarea fondurilor externe nerambursabile acordate României prin Cadrul financiar multianual 2014-2020, domeniul Afaceri interne
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată spre dezbatere, pe fond, cu proiectul de Lege pentru aprobarea Ordonanţei Guvernului nr.11/2018 privind gestionarea fondurilor externe nerambursabile acordate României prin Cadrul financiar multianual 2014-2020, domeniul Afaceri interne.

Senatul, în calitate de primă Cameră sesizată, a adoptat proiectul de Lege în ședința din data de 17 octombrie 2018.
Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La întocmirea raportului s-a avut în vedere avizul favorabil al Comisiei pentru apărare, ordine publică şi siguranţă naţională și al Comisiei pentru drepturile omului, culte şi problemele minorităţilor naţionale, precum și avizul favorabil al Consiliului Legislativ.
Proiectul de Lege supus dezbaterii are ca obiect de reglementare introducerea unor măsuri legislative cu privire la instrumentele de sprijin financiar din partea Uniunii Europene, pentru finanţarea acţiunilor ce au ca scop gestionarea integrată a migraţiei, cooperarea poliţienească, prevenirea şi combaterea criminalităţii, precum şi sprijin financiar pentru frontiere şi vize, aferente cadrului financiar multianual 2014-2020. Ministerul Afacerilor Interne prin ordonatorii de credite cu rol de autoritate responsabilă sau autoritate delegată, este autorizat să încheie sau să emită acte de finanțare a căror valoare poate determina depășirea sumelor alocate în euro aprobate prin Programul național de sprijin din Fondul de azil, migrație și integrare (FAMI) și prin Programul național de sprijin din Fondul de securitate internă (FSI). 
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa din data de 20 noiembrie 2018.
La lucrările Comisiei și-au înregistrat prezența un număr de 24 deputați, din totalul de 25 de membri.
La dezbaterea acestui proiect de Lege au participat, în calitate de invitați, reprezentanți ai Ministerului Afacerilor Interne.
În urma examinării proiectului de Lege şi a opiniilor exprimate, deputații prezenți la lucrări, au hotărât cu majoritate de voturi, să propună plenului Camerei Deputaţilor spre dezbatere și adoptare proiectul de Lege pentru aprobarea Ordonanţei Guvernului nr.11/2018 privind gestionarea fondurilor externe nerambursabile acordate României prin Cadrul financiar multianual 2014-2020, domeniul Afaceri interne, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.

